[{"text_idx": "#000000", "text": "Skip to primary navigation Skip to content"}, {"text_idx": "#000002", "text": "Mo\u0303nikord juhtub, et keegi tituleerib mind (ilmselges meelte segaduses) fotograafiks. Igal sellisel hetkel tunnen ma enda sees kohutavat piinlikust, sest ma olen ise alati va\u0308ga skeptiline selliste persoonide (seal hulgas iseenda) suhtes, kes on omale peegelkaamera soetanud ja pu\u0308u\u0308avad sellega, ilma teadmiste, kogemuste ja na\u0308gemuseta, saavutada midagi sellist, mille jaoks fotograafid aastaid o\u0303ppinud, harjutanud ja end u\u0308mbritsevat mo\u0303testanud on."}, {"text_idx": "#000003", "text": "Minu jaoks on foto lihtsalt u\u0308ks to\u0308o\u0308vahend. Nii nagu oleks imelik Selveri mu\u0308u\u0308jat nimetada telleriks, sest ta loeb vahetuse alguses ja lo\u0303pus sularaha u\u0308le; vo\u0303i traktoristi turundusspetsialistiks, sest ta pani just kohalikku lehte mullamu\u0308u\u0308gi kuulutuse; nii on minul ennast kohatu nimetada vo\u0303i mo\u0303elda fotograafiks, sest foto on vaid u\u0308ks vahend, mis aitab mul teha seda, mida ma teen."}, {"text_idx": "#000004", "text": "Ometi olen ma aru saanud ka sellest, et ehkki Selveri mu\u0308u\u0308ja ei ole teller, tuleb tal sularaha lugeda sendi ta\u0308psusega. To\u0308o\u0308vahendid, millega lo\u0303ppeesma\u0308rki saavutada peavad olema tasemel. Seega olen ma pu\u0308u\u0308dnud enda oskuseid, varustust, kogemusi ja teadmisi foto u\u0308lesvo\u0303tmiseks igati laiendada ja ta\u0308iendada."}, {"text_idx": "#000005", "text": "Oma esimese peegelkaamera (Nikon d3100) sain ma 10. klassis ja hingusele saatsin selle kaamera va\u0308hem kui aasta eest, seega teenis see aparaat mind truud 7 ja natuke peale aastat. Tegin sellega va\u0308ga palju, va\u0308ga-va\u0308ga palju vo\u0303tteid. Muu hulgas on selle kaameraga tehtud ka ko\u0303ik fotod, mis minu raamatut \u201cIdeid maailma pa\u0308a\u0308stmiseks\u201d illustreerivad. (Piinlikusega) tagasi nendele u\u0308lesvo\u0303tetele mo\u0303eldes ja vaadates tunnen, et olen arenenud. Tore, sest vastasel juhul oleks midagi ikka va\u0308ga pahasti."}, {"text_idx": "#000006", "text": "Eelmise aasta kevadest teenib mind Nikon d7100 (LINK). Ehkki alguses tundus see aparaat jube massiivne ja keerukas, siis aklimatiseerumisprotsess on ta\u0308naseks kenasti lo\u0303ppenud ning enamik (nendest paljudest) nuppudest, mis kaamera kere peale va\u0308lja on toodud, o\u0303igustavad ennast ta\u0308ielikult ja teevad piltide u\u0308lesvo\u0303tmise tunduvalt meeldivamaks."}, {"text_idx": "#000007", "text": "Suure to\u0303ena\u0308osusega arvasin ma kunagi, et kaamera objeketiivi ei tasu va\u0308ga kaamera eest a\u0308ra vo\u0303tta \u2013 ko\u0303ik, mis liigub, see ju kulub (mehhaanikust isa o\u0303petas) \u2013 ja to\u0303ena\u0308oliselt olin enda u\u0308le ka uhke, et olen kaamerat nii ha\u0308sti hoidnud, et kolme aasta jooksul pole kordagi pidanud objektiivi eest a\u0308ra vo\u0303tma. O\u0303nneks on inimestele aga omane pidev areng, mis u\u0308hel hetkel viis selleni, et ma oma kaamera objektiive vahetama julgesin hakata."}, {"text_idx": "#000008", "text": "Hetkel kasutan pildistamiseks peamiselt Nikkor 35mm f 1.8 objektiivi (LINK), see on u\u0308htlasi ka ko\u0303igem uuem objektiiv. Varem kasutasin va\u0308ga palju Nikkor 50 mm f 1.4 objektiivi (LINK), mille ma lihtsalt ajaliselt ennem ostnud olin, aga kuna projektid ja soovid on ajaga muutunud, siis tekkis ka u\u0308letamatu vajadus selle 35mm objektiivi ja\u0308rele. Lisaks nendele kahele on mul veel u\u0308ks Tamroni 18-200mm objektiiv (LINK), sellega olen vahest o\u0303ues midagi toimetanud, sisetingimustes on kahtlase va\u0308a\u0308rtusega. Ja kui ma endale uue kaamera ostsin, siis vo\u0303tsin selle koos KIT-objektiiviga (Nikkor 18-105 mm) (LINK), et vajadusel sugulastest su\u0308nnipa\u0308evalaua u\u0308mber koos su\u0308ldi ja kollaste nartsissidega pilti teha. Tegelikult olen seda kitsastes tingimustes isegi to\u0308o\u0308 eesma\u0308rgil tarbinud."}, {"text_idx": "#000009", "text": "Ja kui ma siis u\u0308hel hetkel olin aru saanud, et kere ees olev objektiiv vo\u0303ib u\u0308htteist lo\u0303pptulemuses ikka muuta, siis ja\u0308rgmisel hetkel teadvustasin endale statiivi olulisust. Ehkki mo\u0303nda aega teenindas mind u\u0308ks u\u0308priski pisikene ja kiitsakas statiiv, mis mahtus kenasti mu seljakoti ku\u0308lge, siis ta\u0308na kasutan stabiilsemat mudelit Camlink CL-TPPRE27 (LINK), tunduvalt stressivabam variant, ei pea pidevalt kartma, et Pa\u0308a\u0308ren statiivi u\u0308mber jookseb (vo\u0303i hingab)."}, {"text_idx": "#000010", "text": "Seljakoti tellisin Amazonist (LINK) va\u0308ga va\u0308ikese raha eest (vist midagi sinna 25 euro kanti), aga olen sellega hirmus rahul. Niimoodi kotis on seda ko\u0303ike ka u\u0308limugav hoiustada ja kiirelt kaasa haarata. Kotil on veel mitu sahtlit kinnaste, taskura\u0308tikute ja ma\u0308rkmepaberite jaoks ja vihmakile saab ka peale to\u0303mmata. Tegelikult \u2013 nagu o\u0308eldud \u2013 saab koti ku\u0308lge rihmade abil kinnitada ka va\u0308iksemat statiivi, minu praegune aga sinna a\u0308ra ei mahu."}, {"text_idx": "#000011", "text": "Peale seda kui ma kaamera, objektiivi ja statiiviga toimetamise vo\u0303tteplatsil olen lo\u0303petanud tegelen fotodega edasi ka natukene arvutis. Kui Instagram-i (@lutteranna) pilte lo\u0303ikan-kleebin ja natuke ka to\u0308o\u0308tlen oma MacBookis mingi kohaliku Painti-laadse programmi vahendusel (jah, ma teen juba u\u0308le poole aasta ko\u0303ik IG pildid kaameraga), siis ta\u0308htsamad ja tru\u0308kki vo\u0303i blogisse minevad pildid pu\u0308u\u0308an lauaarvutis PhotoShop-i vahendusel heamaks teha. Ehkki minu oskused sealses programmis on va\u0308ga primaarsed, siis siiski meeldib mulle katseeksitusmeetodil fotosid enne avaldamist pisut redigeerida. Kasvo\u0303i horisont otseks keerata."}, {"text_idx": "#000012", "text": "Ja et kogu see ilu ikka igavesti sa\u0308iliks, siis hoidistan su\u0308stematiseeritult ko\u0303iki oma fotosid ja faile Toshiba ko\u0303vakettal (LINK). Kuna tarbin korraga kahte arvutit, siis on ko\u0303vaketas ka siinkohal va\u0308ga asja eest. Ja viimaks. Olen pu\u0308u\u0308dnud ennast ku\u0308ll telefoni pildistamisfunktsioonist vo\u0303o\u0303rutada, sest muudmoodi saab ikka tunduvalt paremini, kuid kui vahest on midagi vaja kiirelt (ja ilma suurema vaevata) edastada, siis aitab mind minu Samsung Galaxy A5 (LINK). Muu hulgas on temaga tehtud ka siinses postituses olevad mo\u0303ned fotod."}, {"text_idx": "#000013", "text": "Millised on Teie eelistused pildistamisel: peegelkaamera vo\u0303i telefon; to\u0308o\u0308tlus vo\u0303i mitteto\u0308o\u0308tlus?"}, {"text_idx": "#000015", "text": "Salvesta nimi ja e-mail ja\u0308rgmiseks korraks."}, {"text_idx": "#000017", "text": "Hea teema, minu jaoks hetkel aktuaalne. Tahaks ku\u0308sida, et mis eelised on 35mm objektiivil 50mm ees vo\u0303i mis on need konkreetsemad po\u0303hjused, miks sa selle objektiivi soetasid. \ud83d\ude42 Pean ise ka a\u0308ra otsustama, et kumba neist oma 18-105mm ko\u0303rvale osta, sest fiks-objektiivi vajadusest olen juba aru saanud, aga soovitused on seinast seina. \ud83d\ude42 U\u0308hena valikutest oli mul muidu seesama lingitud 35mm.\nKadi, ro\u0303o\u0303m, et postitus huvi pakkus.\nU\u0308ks pa\u0308ris hea ja (tavainimesele) puust ja punaseks tegev artikkel kolme erineva fix objektiivi vo\u0303rdlusest (ku\u0308ll inglise keeles) on siin: \nAga minu enda po\u0303hjus tuleb ka sealt artiklist suuresti va\u0308lja. Kuna varem pildistasin selliseid konkreetseid esemeid (nagu kindad, ko\u0303rvaro\u0303ngad, korvid vmt) \u2013 seega tausta va\u0308ga peale polnud vaja, et keskmeks oligi pildistatav objekt, siis nu\u0308u\u0308d on to\u0308o\u0308 (ja huvi) viinud sinnani, et enneko\u0303ike pu\u0308u\u0308an pildile saada ikkagi mingit osa interjo\u0308o\u0308rist ja siis juhtus selle 50mm objketiiviga lihtsalt see, et mul ei olnud nii palju ruumi taganeda kui vaja oleks olnud st kogu vajalik osa ei mahtunud kaadrisse. 35mm objektiiv selle mure suuresti lahendab, aga samas kui vaja mo\u0303nest detailist la\u0308hivo\u0303tet teha, siis on ja\u0308lle see 50mm parem... Kui ma oleks praegu sunnitud ainult u\u0308he objektiivi alles ja\u0308tma, siis kindlasti valiksin selle 35mm. Aga muidugi ko\u0303ik oleneb ja\u0308lle sellest, mida pildistada kavatsed. \ud83d\ude42 Usun, et see u\u0308leval lingitud artikkel annab vastuse nii mo\u0303nelegi ku\u0308simusele ja pildid on ka va\u0308ga ko\u0303nelevad seal."}, {"text_idx": "#000018", "text": "Hea teema, minu jaoks hetkel aktuaalne. Tahaks ku\u0308sida, et mis eelised on 35mm objektiivil 50mm ees vo\u0303i mis on need konkreetsemad po\u0303hjused, miks sa selle objektiivi soetasid. \ud83d\ude42 Pean ise ka a\u0308ra otsustama, et kumba neist oma 18-105mm ko\u0303rvale osta, sest fiks-objektiivi vajadusest olen juba aru saanud, aga soovitused on seinast seina. \ud83d\ude42 U\u0308hena valikutest oli mul muidu seesama lingitud 35mm."}, {"text_idx": "#000019", "text": "Kadi, ro\u0303o\u0303m, et postitus huvi pakkus.\nU\u0308ks pa\u0308ris hea ja (tavainimesele) puust ja punaseks tegev artikkel kolme erineva fix objektiivi vo\u0303rdlusest (ku\u0308ll inglise keeles) on siin: \nAga minu enda po\u0303hjus tuleb ka sealt artiklist suuresti va\u0308lja. Kuna varem pildistasin selliseid konkreetseid esemeid (nagu kindad, ko\u0303rvaro\u0303ngad, korvid vmt) \u2013 seega tausta va\u0308ga peale polnud vaja, et keskmeks oligi pildistatav objekt, siis nu\u0308u\u0308d on to\u0308o\u0308 (ja huvi) viinud sinnani, et enneko\u0303ike pu\u0308u\u0308an pildile saada ikkagi mingit osa interjo\u0308o\u0308rist ja siis juhtus selle 50mm objketiiviga lihtsalt see, et mul ei olnud nii palju ruumi taganeda kui vaja oleks olnud st kogu vajalik osa ei mahtunud kaadrisse. 35mm objektiiv selle mure suuresti lahendab, aga samas kui vaja mo\u0303nest detailist la\u0308hivo\u0303tet teha, siis on ja\u0308lle see 50mm parem... Kui ma oleks praegu sunnitud ainult u\u0308he objektiivi alles ja\u0308tma, siis kindlasti valiksin selle 35mm. Aga muidugi ko\u0303ik oleneb ja\u0308lle sellest, mida pildistada kavatsed. \ud83d\ude42 Usun, et see u\u0308leval lingitud artikkel annab vastuse nii mo\u0303nelegi ku\u0308simusele ja pildid on ka va\u0308ga ko\u0303nelevad seal."}, {"text_idx": "#000020", "text": "Kadi, ro\u0303o\u0303m, et postitus huvi pakkus.\nU\u0308ks pa\u0308ris hea ja (tavainimesele) puust ja punaseks tegev artikkel kolme erineva fix objektiivi vo\u0303rdlusest (ku\u0308ll inglise keeles) on siin: "}, {"text_idx": "#000021", "text": "Aga minu enda po\u0303hjus tuleb ka sealt artiklist suuresti va\u0308lja. Kuna varem pildistasin selliseid konkreetseid esemeid (nagu kindad, ko\u0303rvaro\u0303ngad, korvid vmt) \u2013 seega tausta va\u0308ga peale polnud vaja, et keskmeks oligi pildistatav objekt, siis nu\u0308u\u0308d on to\u0308o\u0308 (ja huvi) viinud sinnani, et enneko\u0303ike pu\u0308u\u0308an pildile saada ikkagi mingit osa interjo\u0308o\u0308rist ja siis juhtus selle 50mm objketiiviga lihtsalt see, et mul ei olnud nii palju ruumi taganeda kui vaja oleks olnud st kogu vajalik osa ei mahtunud kaadrisse. 35mm objektiiv selle mure suuresti lahendab, aga samas kui vaja mo\u0303nest detailist la\u0308hivo\u0303tet teha, siis on ja\u0308lle see 50mm parem... Kui ma oleks praegu sunnitud ainult u\u0308he objektiivi alles ja\u0308tma, siis kindlasti valiksin selle 35mm. Aga muidugi ko\u0303ik oleneb ja\u0308lle sellest, mida pildistada kavatsed. \ud83d\ude42 Usun, et see u\u0308leval lingitud artikkel annab vastuse nii mo\u0303nelegi ku\u0308simusele ja pildid on ka va\u0308ga ko\u0303nelevad seal."}]